Број: 167-10/2019

Бијељина, 28.10.2019. година

**О Г Л А С**

**ЗА ОДАБИР ПОЛАЗНИКА СА ПОДРУЧЈА ГРАДА БИЈЕЉИНЕ**

**ЗА БЕСПЛАТНУ ОБУКУ**

**РАД СА ПРИРОДНОМ ВУНОМ**

Обука се реализује у оквиру пројекта „ВУцимо нит промјеНА“ који Удружење „ИМПУЛС“ реализује у оквиру РеЛОаД пројекта, а намијењена је за 32 лица која живе у породицама жена/дјевојака са инвалидитетом.

1. **Обука у области природне вуне**

* Вуна и њен процес обраде (2 дана)
* Бојење вуне – начини и процес бојења (3 дана)
* Филцање вуне – суво и мокро (4 дана)

Укупно трајање обуке: 9 дана по 4 сата, у периоду од три мјесеца.

1. **Обука у области маркетинга за рукотворине (2 дана)**

Од укупно 32 учесника који заврше обуку у области природне вуне, 16 лица ће учествовати на дводневној обуци у области маркетинга за рукотворине.

Све обуке ће се реализовати у простору Удружења „ИМПУЛС“, односно, Центра за обуку у изради кућне рaдиности „ПУЛС“ (Српске војске 55, Бијељина).

**Општи и посебни услови за одабир учесника обуке:**

- учесници обуке су жене или дјевојке са било којим видом инвалидитета и чланови њихових породица,

- учесници имају пребивалиште на подручју Града Бијељина,

- животна доб учесника је од 18- 75 година,

- заинтересованост и опредјељеност за очување културе и традиције бијељинске регије,

- спремност за заједнички рад у окружењу гдје раде особе са инвалидитетом.

**Начин пријаве**

- лично у просторијама Удружења (Српске војске 55, 76 300 Бијељина),

- на телефон 055/250-379, радним даном од 10 до 14 сати.

Оглас остаје отворен до 15.11.2019. године.